פיגועי טרור נגד ישראלים בישראל ובשטחים ב-2002

רשימת פיגועי טרור נגד ישראלים שהתרחשו במדינת ישראל ובשטחים בשנת 2002.

על פי נתוני השב"כ בשנה זו נרצחו 452 ישראלים בפיגועי טרור, מתוכם 189 בני אדם ב-53 פיגועי התאבדות. בהתפלגות נרצחו 278 אזרחים, ו-149 אנשי כוחות הביטחון. שנה זו הייתה הקטלנית ביותר בתולדות הציונות מבחינת נרצחי טרור (ראו טרור פלסטיני) עד לשנת 2023, עם טבח שבעה באוקטובר.

## כרוניקה

### ינואר
*  9 בינואר – בפיגוע שבוצע במוצב אפריקה שבקרבת כרם שלום נרצחו 4 חיילי צה"ל.
*  14 בינואר – בפיגוע ירי סמוך ליישוב שבי שומרון שבשומרון נרצח ישראלי.
* 15 בינואר – יהודי נחטף ונרצח בפיגוע ירי בבית סאחור על ידי חוליית מחבלים ערבים
* 16 בינואר – **[[פיגוע הירי בגבעת זאב (2002)|פיגוע הירי בגבעת זאב]]** – בפיגוע ירי בגבעת זאב יהודיה נרצחת על ידי 2 מחבלים ערבים.
 17 בינואר – **[[הפיגוע באולם ארמון דוד|הפיגוע בחגיגת בת המצווה בחדרה]]**: בפיגוע בחגיגת בת המצווה בחדרה נרצחים 6 ישראלים ונפצעים 35 אנשים נוספים.
* 22 בינואר – בפיגוע ירי לעבר תחנת אוטובוס בירושלים נרצחו 2 ישראלים ונפצעו 40 נוספים.
*  25 בינואר – **[[הפיגוע בתחנה המרכזית הישנה של תל אביב (2002)|הפיגוע בתחנה המרכזית הישנה של תל אביב]]**: בפיגוע התאבדות באזור התחנה המרכזית הישנה בתל אביב נפצעו 24 אנשים.
*  27 בינואר – **[[הפיגוע ברחוב יפו (2002)|הפיגוע ברחוב יפו בירושלים]]**: בפיגוע התאבדות ברחוב יפו שבירושלים נרצח ישראלי ומעל ל-150 נפצעו.
*  28 בינואר – בפיגוע דריסה במחסום של צה"ל סמוך לקלקיליה מחבל פלסטיני דרס חייל. בהמשך המחבל הגיע עד לפתח תקווה, ושם השתלט על מכונית אחרת, ומשם המשיך לבני ברק ופצע בדריסה שוטר וחיילת. המחבל נורה למוות בבני ברק.

### פברואר
*  6 בפברואר – ב**[[פיגוע הירי במושב חמרה|פיגוע ירי במושב חמרה]]** שבבקעת הירדן נרצחו 3 ישראלים.
* 8 בפברואר – בפיגוע דקירה ביער השלום בשכונת אבו טור שבירושלים נרצחה ישראלית.
*  9 בפברואר – בפיגוע ירי לעבר רכב סמוך לצומת תפוח שבשומרון נרצחה ישראלית.
* 10 בפברואר – פיגוע ירי בבאר שבע, 2 חיילות צה"ל נרצחו ו-4 נפצעו.
 14 בפברואר – בפיגוע בציר קרני נצרים שברצועת עזה נרצחו 3 חיילי צה"ל כתוצאה מפיצוץ טנק המרכבה שבו נסעו על ידי מטען גחון שהוטמן בציר.
*  15 בפברואר – בפיגוע ירי במחסום סמוך לכפר סורדא שבקרבת רמאללה שביהודה ושומרון נרצח חייל צה"ל.
*  16 בפברואר – **[[הפיגוע בקניון קרני שומרון]]**: בפיגוע התאבדות בפיצריה בקרני שומרון שביהודה ושומרון נרצחו 3 ישראלים ו-30 נפצעו.
 18 בפברואר – **[[הפיגוע בציר כיסופים (2002)]]**: בפיגוע בציר כיסופים שברצועת עזה נרצחו 3 ישראלים (בהם 2 חיילים) ואדם נוסף נפצע.
* 18 בפברואר – בפיגוע בסמוך למעלה אדומים נרצח שוטר על ידי מחבל מתאבד שנהג במכונית תופת.
 19 בפברואר – **[[הפיגוע במחסום עין עריכ]]** – בפיגוע ירי סמוך לרמאללה שביהודה ושומרון נרצחו 6 חיילי צה"ל.
* 22 בפברואר – בפיגוע ירי סמוך לאזור התעשייה עטרות בקרבת בירושלים נרצח ישראלי.
* 25 בפברואר – בפיגוע ירי בתחנת אוטובוס בשכונת נווה יעקב שבירושלים נרצחה שוטרת ישראלית ו-8 נוספים נפצעו.
*  25 בפברואר – ב**[[הפיגוע בכביש 398|פיגוע בכביש 398]]**, סמוך לבית לחם שביהודה ושומרון, נרצחו 2 ישראלים ואדם נוסף נפצע.
*  27 בפברואר – סוכל פיגוע ירי בכיכר חמרה שבחיפה על ידי מתנדב ושוטרת.
* 27 בפברואר – בפיגוע התאבדות במחסום מכבים נפצעו שלושה שוטרים ישראלים.
*  27 בפברואר – בפיגוע ירי באזור התעשייה עטרות סמוך לירושלים נרצח גד רג'ואן, מנהל מפעל בשקביץ בשותפות עם סוחר מזון ערבי נוצרי מבית לחם. הרוצח היה עוזרו של רג'ואן וטען אחר כך שנסחט כדי לטהר את שמו.

### מרץ
*  1 במרץ – בפיגוע בג'נין שביהודה ושומרון נרצח חייל צה"ל על ידי צלף פלסטיני.
*  2 במרץ – **[[הפיגוע בשכונת בית ישראל]]**: בפיגוע התאבדות בשכונה החרדית בית ישראל בירושלים נרצחו 10 ישראלים (כולל 6 ילדים) ולמעלה מ-50 נפצעו. המחבל פוצץ את מטען הנפץ ליד קבוצת נשים עם עגלות תינוקות שעמדה מחוץ לבית כנסת.
*  2 במרץ – בפיגוע סמוך לקידה שבשומרון נרצח קצין משטרה ישראלי.
*  3 במרץ – בפיגוע ירי ליד כיסופים נרצח חייל צה"ל ו-4 חיילים נפצעו.
*  3 במרץ – **[[הפיגוע בוואדי חרמיה (2002)|פיגוע ירי הצלף בוואדי חרמיה]]**: בפיגוע ירי שבוצע על ידי צלף פלסטיני בסמוך לעופרה שביהודה ושומרון נרצחו 7 חיילי צה"ל ו-3 אזרחים ישראלים.
*  5 במרץ – **[[הפיגוע בסי פוד מרקט|הפיגוע בסי פוד מרקט בתל אביב]]**: פיגוע ירי שביצע מחבל פלסטיני מגדודי חללי אל אקצא במסעדת "סי פוד מרקט" בדרך בגין בתל אביב, ליד בית מעריב. שלושה בני-אדם נרצחו בפיגוע ו-35 נפצעו.
* 5 במרץ – בפיגוע התאבדות באוטובוס בעפולה נרצח אזרח ישראלי ורבים נפצעו.
* 5 במרץ – בפיגוע ירי בצומת אל-חאדר סמוך לירושלים נרצחה אזרחית ישראלית ואזרח נוסף נפצע.
* 6 במרץ – בפיגוע ירי ליד קיבוץ ניר עוז נרצח חייל צה"ל.
* 6 במרץ – חייל צה"ל נפל בפעילות מבצעית בח'אן יונס.
*  7 במרץ – **[[הפיגוע במכינה בעצמונה]]**: בפיגוע נרצחו 5 ישראלים ונפצעו 23.
*  7 במרץ – **[[הפיגוע במלון אשל השומרון]]**: בפיגוע התאבדות בלובי מלון באריאל שביהודה ושומרון נפצעו 14 אנשים.
*  8 במרץ – בפיגוע בטול כרם שביהודה ושומרון נרצח חייל צה"ל על ידי צלף פלסטיני.
*  9 במרץ – **[[הפיגוע בקפה מומנט|הפיגוע בקפה מומנט בירושלים]]**: בפיגוע התאבדות בבית הקפה "מומנט" בירושלים נרצחו 11 ישראלים ו-54 נפצעו.
* 9 במרץ – **[[הפיגוע בטיילת בנתניה (מרץ 2002)|הפיגוע בטיילת בנתניה]]**: בפיגוע נרצחו 2 אנשים ו-50 נפצעו.
* 10 במרץ – בפיגוע ירי באשדוד נפצע ישראלי.
*  10 במרץ – בפיגוע ירי בנצרים נרצח חייל צה"ל.
*  12 במרץ – **[[פיגוע מצובה|פיגוע הירי במצובה]]**: בפיגוע שבוצע בגליל בין היישוב שלומי לקיבוץ מצובה נרצחו 6 ישראלים ונפצעו 7 נוספים.
*  12 במרץ – בפיגוע ירי בקציר שביהודה ושומרון נפצעו 6 ישראלים.
*  12 במרץ – בפיגוע בסמוך למודיעין עילית נרצח ישראלי.
*  13 במרץ – בפיגוע ירי בפאתי רמאללה שביהודה ושומרון נרצח חייל צה"ל.
*  14 במרץ – בפיגוע ברצועת עזה נרצחו 3 חיילי צה"ל ו-2 חיילים נפצעו לאחר שעברו ליד מוקש נפץ שהופעל מרחוק.
*  17 במרץ – בפיגוע התאבדות באוטובוס בירושלים נפצעו 25 אנשים.
* 17 במרץ – **[[פיגוע הירי בכפר סבא (2002)|פיגוע הירי בכפר סבא]]** – בפיגוע ירי בכפר סבא נרצחת ישראלית ונפצעו 16 אנשים נוספים.
*  19 במרץ – בפיגוע ירי בבקעת הירדן נרצח חייל צה"ל.
*  20 במרץ – **[[הפיגוע באוטובוס בוואדי עארה]]**: בפיגוע התאבדות באוטובוס ליד כלא מגידו נרצחו 7 ישראלים (בהם 4 חיילי צה"ל) ו-30 נפצעו. זה היה אחד הפיגועים שהביא לפרוץ מבצע חומת מגן
*  21 במרץ – **[[הפיגוע ברחוב המלך ג'ורג' (2002)|פיגוע ההתאבדות ליד חנות הצעצועים ברחוב המלך ג'ורג' בירושלים]]**: בפיגוע זה נרצחו אישה בחודש החמישי להריונה עם תאומים, בעלה וישראלי נוסף ונפצעו 86 אנשים נוספים. הזוג הותיר שתי בנות (גילאי 3 ו-7). כחודשיים אחר כך נתגלתה ונעצרה המחבלת שליוותה ואף הובילה את הפיגוע.
*  24 במרץ – בפיגוע ירי סמוך לחברון שביהודה ושומרון נרצח ישראלי.
*  24 במרץ – בפיגוע ירי סמוך לרמאללה שביהודה ושומרון נרצחה ישראלית.260px|ממוזער|מלון פארק בנתניה
*  27 במרץ – **[[הפיגוע במלון פארק]]**: בפיגוע התאבדות במלון "פארק" בנתניה בליל הסדר נרצחו 30 ישראלים ונפצעו 160 נוספים. הפיגוע היה הקטלני ביותר שבוצע במהלך האינתיפאדה השנייה ואחד מפיגועים הקשים ביותר בהיסטוריה של ישראל. הפיגוע נחשב למניע העיקרי ליציאה למבצע חומת מגן.
*  28 במרץ – **[[רצח משפחת גביש]]**: בפיגוע ירי באלון מורה שביהודה ושומרון נרצחו 3 ישראלים.
*  29 במרץ – **[[הפיגוע בסופרמרקט בקריית היובל]]**: בפיגוע התאבדות בסופרמרקט של שכונת קריית יובל בירושלים נרצחו 2 ישראלים ונפצעו 28 נוספים.
*  29 במרץ – ב**[[הפיגוע בנצרים (2002)|פיגוע בנצרים]]** שברצועת עזה נרצחו 2 ישראלים.
* 30 במרץ – בפיגוע התאבדות בבית קפה בתל אביב נרצחה ישראלית (נפטרה ב-4 אפריל מפציעותיה), ו-30 נפצעו.
* 30 במרץ – בפיגוע בבקעה אל גרבייה נרצח שוטר מג"ב.
*  31 במרץ – **[[הפיגוע במסעדת מצה]]** – בפיגוע התאבדות במסעדת "מצה" בחיפה נרצחו 15 ישראלים ונפצעו מעל ל-40 אנשים נוספים.
*  31 במרץ – בפיגוע התאבדות בהתקפה על תחנת פרמדיקים באפרת שביהודה ושומרון נפצעו 6 ישראלים.

### אפריל
*  1 באפריל – בפיגוע בירושלים נרצח השוטר הישראלי תומר מרדכי על ידי מחבל מתאבד ומכונית תופת – במותו סיכל פיגוע גדול יותר.
*  1 באפריל – בפיגוע ירי בהר חומה נרצח חייל צה"ל על ידי צלף פלסטיני.
*  6 באפריל – בפיגוע ברפיח ים ברצועת עזה נרצח חייל ו-5 חיילים נפצעו.
*  10 באפריל – **[[הפיגוע בצומת יגור (2002)|הפיגוע בצומת יגור]]**: בפיגוע התאבדות באוטובוס בקרבת קיבוץ יגור נרצחו 8 ישראלים (4 חיילי צה"ל, שלושה שוטרים ואזרח), ונפצעו 22 אנשים נוספים.
*  12 באפריל – **[[הפיגוע בשוק מחנה יהודה (2002)|הפיגוע בשוק מחנה יהודה]]**: בפיגוע התאבדות בשוק מחנה יהודה נרצחו 6 אנשים ו-104 נפצעו.
*  12 באפריל – **[[הפיגוע במחסום ארז (12 באפריל 2002)|הפיגוע במעבר ארז]]**: בפיגוע ליד מעבר ארז ברצועת עזה נרצח שוטר ישראלי.
*  20 באפריל – **[[הפיגוע במחסום ארז (20 באפריל 2002)|הפיגוע במעבר ארז]]**: בפיגוע ליד מעבר ארז ברצועת עזה נרצח חייל צה"ל.
*  27 באפריל – **[[הפיגוע באדורה]]**: בפיגוע באדורה נרצחו 4 ישראלים (כולל ילדה אחת) ו-7 נפצעו לאחר ששלושה מחבלים פשטו על בתיהם.

### מאי
* 7 במאי – **[[הפיגוע במועדון השפילד קלאב בראשון לציון]]**: בפיגוע התאבדות בראשון לציון נרצחו 15 ישראלים ו-55 נפצעו.
* 10 במאי – בפיגוע תופת ליד סניף בנק הפועלים בבאר שבע 6 נפצעו קל ו-5 נפגעי הלם. שני המחבלים תושבי דורא שביצעו את הפיגוע נעצרו. אחד מהם, מוראד רג'וב, שוחרר בעסקת שליט באוקטובר 2011, ונהרג בתקיפה אווירית ברצועת עזה ב-22 בנובמבר 2024 במהלך מלחמת חרבות ברזל.
*  12 במאי – בפיגוע ירי באזור רפיח ים שברצועת עזה נרצח אזרח ישראלי בידי הפועל שאותו העסיק בחממותיו.
*  19 במאי – **[[הפיגוע בשוק בנתניה (2002)|הפיגוע בשוק בנתניה]]**: בפיגוע התאבדות בשוק בנתניה נרצחו 3 ישראלים ו-50 נפצעו.
* 22 במאי – בפיגוע התאבדות במדרחוב בראשון לציון נרצחו 2 ישראלים בהם נער בן 16 ו-40 נפצעו. המחבל עלי מוגרבי שהשתתף בתכנון הפיגוע, שוחרר בעסקת שליט, וחוסל ב-16 בינואר 2025 במהלך מלחמת חרבות ברזל.
*  22 במאי – **[[הפיגוע בחוות הדלק והגז פי גלילות]]**
* 24 במאי – בפיגוע בתל אביב, בו מחבל ניסה לפצוץ ללא הצלחה מכונית תופת בקרבת מועדון ריקודים, ישראלי אחד נפצע במצב קל-בינוני.
* 27 במאי – ב**[[פיגוע ההתאבדות בפתח תקווה (2002)|פיגוע התאבדות בפתח תקווה]]** נרצחו 2 ישראליות (בהם פעוטה בת 3) ו-50 נפצעו.
*  28 במאי – ב**[[הפיגוע בישיבת חיצים (2002)|פיגוע בישיבת חיצים]]** באיתמר בשומרון נרצחו 3 בני נוער.
*  28 במאי – בפיגוע ירי ליד עפרה שביהודה ושומרון נרצח ישראלי מירי שבוצע ממכונית חולפת.

### יוני
*  5 ביוני – **[[הפיגוע בצומת מגידו (2002)|הפיגוע בצומת מגידו]]**: מכונית תופת מתפוצצת בסמוך לקו 830 בצומת מגידו. בפיגוע נרצחו 17 אנשים (כולל 13 חיילים ונער אחד) ו-38 נפצעו.
*  6 ביוני – בפיגוע ירי ליד עפרה שביהודה ושומרון נרצח נער.
*  8 ביוני – **[[הפיגוע בכרמי צור]]**: בפיגוע ירי וחדירה לכרמי צור שביהודה ושומרון נרצחו שלושה ישראלים (בהם חייל צה"ל ואשתו ההרה) ו-5 נפצעו.
*  11 ביוני – **[[הפיגוע במפגש השרון ג'מיל בהרצליה]]**: בפיגוע במסעדה בהרצליה נרצחה נערה ישראלית ו-15 נפצעו.
* 15 ביוני – בפיגוע ירי סמוך לדוגית ברצועת עזה נרצחו 3 חיילי צה"ל.
*  18 ביוני – **[[הפיגוע בקו 32א|הפיגוע באוטובוס 32א ליד צומת פת בירושלים]]**: בפיגוע באוטובוס בצומת פת בירושלים נרצחו 19 ישראלים (בהם ילד ונער) ו-74 נפצעו (כולל תלמידים רבים).
* 19 ביוני – **[[הפיגוע בגבעה הצרפתית (2002)|הפיגוע בגבעה הצרפתית]]**: בפיגוע התאבדות בתחנת אוטובוס בצפון ירושלים נרצחו 7 ישראלים (בהם ילד ושני בני נוער) ו-50 נפצעו.
*  19 ביוני – בפיגוע בקלקיליה שביהודה ושומרון נרצחו 2 חיילי צה"ל ונפצעו 4 חיילים.
*  20 ביוני – **[[הפיגוע באיתמר (2002)|הפיגוע באיתמר]]**: בפיגוע ירי ביישוב איתמר שביהודה ושומרון, בו שני מחבלים פלסטינים פשטו על בית, נרצחו 5 ישראלים (בהם נער ו-2 ילדים) ו-4 נפצעו (2 ילדים ו-2 חיילי צה"ל). שני המחבלים נהרגו בחילופי אשר עם חיילי צה"ל

### יולי
*  10 ביולי – בפיגוע ברפיח שבדרום רצועת עזה נרצח חייל צה"ל מירי של צלף פלסטיני.
*  16 ביולי – **[[הפיגוע בקו 189 לעמנואל (2002)|הפיגוע בקו 189 לעמנואל]]**: בפיגוע על אוטובוס דן מספר 189 בקו מבני ברק לעמנואל נרצחו 9 ישראלים (כולל נער ותינוק שנולד בטרם עת ונפטר ב-17 ביולי) ו-20 נפצעו.
* 17 ביולי – **[[הפיגוע ברחוב נווה שאנן בתל אביב]]**: בפיגוע התאבדות כפול ליד תחנת האוטובוס בנווה שאנן שבתל אביב נרצחו 5 אנשים ו-40 נפצעו.
* 17 ביולי – חייל צה"ל נהרג ו-3 חיילים נפצעו בקרב יריות עם המחבלים שהיו אחראים לפיגוע בקרבת עמנואל.
*  25 ביולי – בפיגוע ירי ליד היישוב עלי זהב שביהודה ושומרון נרצח אזרח ישראלי ונפצע אזרח נוסף.
 26 ביולי – **[[פיגוע הירי בצומת זיף]]**: בפיגוע ירי מדרום לחברון שביהודה ושומרון נרצחו 4 ישראלים (בהם חייל, רב, וילד) ו-2 ילדים נפצעו.
* 30 ביולי – בפיגוע התאבדות ברחוב הנביאים בירושלים נפצעו 5 ישראלים.
*  30 ביולי – בפיגוע ירי בקרבת ג'מעין שביהודה ושומרון נרצחו 2 ישראלים.
* 31 ביולי – **[[הפיגוע באוניברסיטה העברית (2002)|הפיגוע באוניברסיטה העברית בירושלים]]**: בפיגוע בקפיטריית פרנק סינטרה בקמפוס האוניברסיטה העברית בהר הצופים בירושלים נרצחו 7 אנשים ו-86 נפצעו.

### אוגוסט
*  1 באוגוסט – בפיגוע ירי סמוך לטול כרם שביהודה ושומרון נרצח ישראלי.
* 4 באוגוסט – **[[הפיגוע בקו 361 בצומת מירון (2002)|הפיגוע בקו 361 בצומת מירון]]**: מבוצע פיגוע התאבדות על קו 361 בדרכו מחיפה לצפת, על כביש 866 בסמוך לצומת מירון. בפיגוע נרצחו 9 ישראלים ו-50 נפצעו.
* 4 באוגוסט – בפיגוע ירי סמוך לשער שכם בעיר העתיקה בירושלים נרצחו 2 ישראלים ו-16 נפצעו.
* 5 באוגוסט – **[[רצח אבי ואביטל ולנסקי]]**: בפיגוע ירי לעבר רכב שאירע בסמוך לעלי שביהודה ושומרון נרצחו 2 ישראלים וילד אחד נפצע.
*  10 באוגוסט – בפיגוע ירי סמוך למושב מכורה שבבקעת הירדן נרצחה ישראלית.
*  20 באוגוסט – בפיגוע באזור גדיד שברצועת עזה נרצח חייל על ידי צלף פלסטיני.

### ספטמבר
*  5 בספטמבר – בפיגוע באזור מעבר כיסופים ברצועת עזה נרצח חייל צה"ל ו-3 נפצעו מפצצה שהתפוצצה מתחת לטנק.
*  5 בספטמבר – בפיגוע ירי בצפון רצועת עזה נרצח חייל צה"ל וחייל נוסף נפצע מירי שבוצע על ידי צלף פלסטיני.
* 18 בספטמבר – בפיגוע בפיגוע התאבדות בתחנת אוטובוס בצומת אום אל-פחם נרצח שוטר ו-3 אזרחים נפצעו.
* 18 בספטמבר – בפיגוע ירי לעבר מכונית ליד מבוא דותן שביהודה ושומרון נרצח ישראלי ונפצע אזרח נוסף.
*  18 בספטמבר – בפיגוע ליד אל-עזריה שביהודה ושומרון נרצח ישראלי.
* 19 בספטמבר – **[[הפיגוע ברחוב אלנבי (2002)|הפיגוע בקו 4 ברחוב אלנבי שבתל אביב]]**: בפיגוע התאבדות באוטובוס שעבר ברחוב אלנבי בתל אביב נרצחו 6 אנשים (כולל נער מסקוטלנד) ו-70 נפצעו.
*  23 בספטמבר – ישראלי נרצח ושלושת ילדיו נפצעו בפיגוע ירי בחברון שביהודה.

### אוקטובר
*  8 באוקטובר – בפיגוע ירי על רכב סמוך לחברון שביהודה נרצח ישראלי (מת מפצעיו יום לאחר הפיגוע), ו-3 נפצעו.
*  10 באוקטובר – **[[הפיגוע במחלף בר-אילן]]**: מחבל מתאבד פלסטיני שלבש חגורת נפץ מוסתרת ניסה לעלות על אוטובוס אך הוא נפל מהאוטובוס. כשהנהג ומספר נוסעים נוספים באו לעזור לו הם הבחינו שמדובר במטען הנפץ ובעקבות כך הנהג נסע מהמקום מהר ככל האפשר. המחבל פיצץ את מטען הנפץ על גופו בתחנת האוטובוס הסמוכה והרג בכך ישראלית שחיכתה בתחנה.
* 21 באוקטובר – **[[הפיגוע בצומת כרכור (2002)|הפיגוע בצומת כרכור]]**: מחבלים מתאבדים בג'יפ תקפו אוטובוס ורצחו 14 ישראלים (בהם 7 חיילי צה"ל ונער אחד), וגרמו לפציעתם של 50 (בהם כמה חיילים).
*  27 באוקטובר – **[[הפיגוע בתחנת סונול באריאל (2002)|הפיגוע בתחנת סונול באריאל]]**: בפיגוע התאבדות בתחנת דלק ליד העיר אריאל שבשומרון נרצחו 3 חיילי צה"ל ו-20 אזרחים וחיילים נפצעו.
*  29 באוקטובר – **[[הפיגוע בחרמש (2002)|הפיגוע בחרמש]]**: בפיגוע ירי ביישוב חרמש שבשומרון נרצחו אישה ושתי נערות, ו-3 נפצעו.

### נובמבר
*  4 בנובמבר – **[[הפיגוע בקניון ערים]]**: בפיגוע בפיגוע התאבדות בקניון בכפר סבא נרצחו 2 ישראלים ו-70 נפצעו.
*  6 בנובמבר – ב**[[פיגוע הירי ברפיח ים]]** שברצועת עזה נרצחו 2 ישראלים.
*  9 בנובמבר – בפיגוע מטען באזור נצרים שברצועת עזה נרצח חייל צה"ל וחייל נוסף נפצע.
*  10 בנובמבר – **[[הפיגוע בקיבוץ מצר]]**: בפיגוע ירי בקיבוץ מצר נרצחו 5 ישראלים (בהם אם ושני ילדיה הקטנים).
*  15 בנובמבר – **[[הפיגוע בציר המתפללים]]**: בפיגוע ירי בחברון שביהודה ושומרון נרצחו 12 ישראלים (בהם 9 חיילי צה"ל), ו-15 נפצעו.
*  18 בנובמבר – בפיגוע ירי בקרבת היישוב רימונים שביהודה ושומרון נרצחת ישראלית.
*  21 בנובמבר – **[[הפיגוע בקו 20 בירושלים]]**: בפיגוע התאבדות באוטובוס בירושלים נרצחו 11 ישראלים (בהם 4 ילדים), ו-50 נפצעו.
*  22 בנובמבר – בפיגוע ירי בסמוך לתל קטיפא שברצועת עזה נרצח חייל צה"ל.
*  28 בנובמבר – **[[הפיגוע בסניף הליכוד בבית שאן]]**: פיגוע שבוצע בעיר בית שאן על ידי שני מחבלים פלסטינים שפתחו בירי והשליכו רימוני יד לעבר אזרחים בעת הבחירות לראשות מפלגת הליכוד שנערכו בסניף הליכוד בעיר. בפיגוע נרצחו 6 אזרחים ישראלים וכ-30 נפצעו.

### דצמבר
*  12 בדצמבר – בפיגוע בחברון שביהודה נרצחו 2 חיילי צה"ל.
*  20 בדצמבר – בפיגוע ירי לעבר מכונית בציר כיסופים שברצועת עזה נרצח ישראלי.
*  27 בדצמבר – **[[הפיגוע בישיבת עתניאל]]**: בפיגוע בעתניאל נרצחו 4 ישראלים (בהם 2 חיילי צה"ל ו-2 בני נוער) ו-10 נפצעו (בהם 6 חיילי צה"ל).

## הערות שוליים

*
קטגוריה:2002 בישראל
קטגוריה:טרור פלסטיני